Auraformidler-kurserne™ - AuraTransformation
Vores danske Auraformidler-instruktører™ Aamod Korhonen, Sophelia Korhonen og Ann-Sofi Hellmer holder regelmæssigt gratis webinarer om Auraformidler-kurserne™. Hvis du ønsker at deltage, så kontakt venligst vores intruktører her.
En spændende og udviklende rejse
Auraformidler-kurset består af et 6-dages interaktivt og intensivt kursusforløb, hvor den praktiske og teoretiske del følges ad. Det er en spændende og udviklende rejse, hvor deltageren kommer i kontakt med både klienternes energi, men frem for alt også sin egen energi på en helt ny og meget mere kraftfuld måde end nogensinde tidligere.
Auraformidler-kurset går ud på at få adgang til mere af din egen kraft og energi. Så meget at du bliver i stand til at dele ud af den til andre. Derfor er kurset udelukkende for dem, som er i stand til at håndtere denne ekstra kraft og energi.
Kurset er tilpasset de aktuelle deltagere og følges op af mindst 2 måneders personlig og individuel opfølgning af kursusdeltagerne i deres arbejde med egne klienter.
Hvem kan uddanne sig til Auraformidler™?
For at blive Auraformidler™ er det en forudsætning, at du selv har fået en AuraTransformation®, og at du derefter har haft tid til at komme i balance på det personlige plan. Vi anbefaler, at du venter minimum 2-3 måneder efter din egen AuraTransformation®, før du ansøger om deltagelse på kurset, hvor alle ansøgere bliver individuelt bedømt.
AuraTransformation® fungerer som et særdeles godt bevidsthedsmæssigt supplement til diverse alternative behandlingsformer såsom kranio-sakral terapi, zoneterapi, NLP og clairvoyance m.m. Klienterne kan da nøjes med at konsultere én behandler i stedet for at skulle pendle mellem flere alternative behandlere for at opnå balance mellem krop og ånd.
Hvem henvender Auraformidler-kurset sig til?
Alternative behandlere med evne og interesse for at arbejde med bevidsthed, og som ønsker at udvide rækken af behandlingstilbud til deres klienter
Personer som på en effektiv og praktisk måde ønsker at hjælpe andre til at opdatere deres energifelt/aura i overensstemmelse med nutidens energi
Personer som ønsker at udvide deres åndelige kapacitet, og som deltager på kurset for deres egen skyld
Personer som selv har opnået fantastiske resultater efter at have fået en AuraTransformation® og nu ønsker at hjælpe andre til at få balance i deres liv
Hvad sker der på Auraformidler-kurset?
Auraformidler-kurset er en meget intensiv proces, som opleves på flere forskellige planer. Der er eksempelvis ekstremt stor forskel på intellektuel kapacitet og bevidsthedsmæssig kapacitet, og det er den bevidsthedsmæssige kapacitet, som er den vigtigste faktor for at kunne arbejde med AuraTransformation®. Derfor vil du kunne mærke dette kursus både i din krop og i dit sind. Ofte begynder energien at påvirke dig allerede ifm. din ansøgning. Både før og efter kurset vil du kunne opleve store psykiske og fysiske forandringer.
At arbejde med AuraTransformation® indebærer bl.a., at du skal lære at håndtere integreringen af de fire elementer ild, vand, jord og luft både i kroppen og i auraen. Dette er således et af de vigtigste temaer på kurset.
Den første del af kurset består af en individuel konsultation/behandling, som varer 3½-4 timer. Her aktiveres dit potentiale som Auraformidler™, og denne del er en forberedelse til kursets 2. del.
Dette er den praktiske og teoretiske del af kurset, som finder sted i en gruppe med 6-8 deltagere pr. instruktør. Gruppens størrelse er vigtig for at udvikle deltagernes personlige evner og bevidsthedsmæssige potentiale bedst muligt. Desuden hjælper gruppedynamikken og energien i gruppen til, at deltagerne får mere klarhed omkring deres respektive livsformål, efterhånden som kurset skrider frem.
Der bliver en grundig teoretisk gennemgang af kursusmaterialet, og du får desuden erfaring med at arbejde professionelt med klienter under direkte vejledning af kursusinstruktøren.
Når 2. del er afsluttet, vil du være fuldt ud i stand til at udføre AuraTransformationer på egen hånd.
Kurset følges op af 2 måneders support via Skype (i grupper) samt via telefon og mail, hvor du kan få råd og vejledning ifm. dit arbejde med egne klienter.
Alle uddannede Auraformidlere forventes hvert 2. år at opdatere deres viden om AuraTransformation® samt håndtering af klienter for at blive certificerede og for derefter løbende at kunne bibeholde sin certificering.
Startpakken er en del af kursusmaterialet og indeholder følgende:
En af vores Instruktører er din personlige mentor ifm. din kursusopfølgning
Foredragsmateriale om AuraTransformation® på dansk
AuraTransformation® brochure i PDF-format klar til print
Rabat ved køb af Anni & Carsten Sennovs bøger til videresalg
Dropbox-link med alle juridiske og praktiske dokumenter til brug for at du kan arbejde professionelt med AuraTransformation®
DKK 22.500,00 pr. person incl. moms
Kursusprisen inkluderer frokost og mellemmåltider under kurset.
For at se aktuelle kursussteder og datoer samt for at ansøge om deltagelse på vores kurser klik her.
Læs udtalelser fra tidligere kursusdeltagere som har deltaget på kurserne i Sverige her.
Nyhed 2017 – Auraformidler-certificering
I vores stræben efter hele tiden at højne kompetencen hos de Auraformidlere, som arbejder med AuraTransformation®, har vi fra 2017 indført et krav om certificering hvert andet år.
Dette betyder, at de Auraformidlere, som er certificerede, har bevislig erfaring og kompetence. De Auraformidlere, som vælger ikke at blive certificerede, har ikke opfyldt kravet om certificering, eftersom de ikke har prioriteret at opdatere deres viden hvert andet år efter endt uddannelse. I certificeringen indgår en mundtlig og skriftlig test samt klientbehandlinger under opsyn af vores Auraformidler-instruktører™.
Aamod Korhonen – Certificeret Auraformidler-instruktør™
Mobil: +46 (0) 73 987 56 67
Website: www.balanceisjoy.com
Læs mere om Aamod her
Sophelia Korhonen – Certificeret Auraformidler-instruktør™
Mobil: +46 (0) 70 236 72 13
Læs mere om Sophelia her
Ann-Sofi Hellmer – Certificeret Auraformidler-instruktør™
Mobil: +46 (0) 70 3226 70 96
Læs mere om Ann-Sofi her